作者：辛弃疾
词牌/韵律：贺新郎

paragraphs: 鸟倦飞还矣。
笑渊明、瓶中储粟，有无能几。
莲社高人留翁语，我醉宁论许事。
试沽酒、重斟翁喜。
一见箫然音韵古，想东篱、醉卧参差是。
千载下，竟谁似。
元龙百尺高楼里。
把新诗、殷勤问我，停云情味。
北夏门高从拉攞，何事须人料理。
翁曾道、繁华朝起。
尘土人言宁可用，顾青山、与我何如耳。
歌且和，楚狂子。